ທະຫານສະຫະລັດ ເສຍຊີວິດ ໃນການປະຕິບັດງານ ຢູ່ ອັຟການິສຖານ
ເຈົ້າໜ້າທີ່ສະຫະລັດ ກ່າວວ່າ​ ມີທະຫານອາເມຣິກັນຄົນນຶ່ງ ເສຍຊີວິດ ສອງຄົນບາດເຈັບ​ ໃນການສູ້ລົບກັນ ຢູ່ທີ່ແຂວງ Helmand ໃນພາກໃຕ້ ອັຟການິສຖານ.
ທະຫານອາເມຣິກັນຄົນນຶ່ງເສຍຊີວິດແລະອີກ 2 ຄົນ ບາດເຈັບ ໃນລະຫວ່າງການສູ້ລົບກັນຢູ່ທີ່ແຂວງ Helmand ຂອງອັຟກາ ນິສຖານ ໃນວັນອັງຄານວານນີ້ ບ່ອນທີ່ນັກລົບຂອງພວກຕາລີ ບານພວມຂະຫຍາຍການປະຕິບັດງານຂອງຕົນ ເຈົ້າໜ້າທີ່ກະຊວງປ້ອງກັນປະເທດຂອງສະຫະລັດກ່າວວ່າ ກຳ ລັງພິເສດຂອງສະຫະລັດ ໄດ້ມີສ່ວນພົວພັນ ກັບການປະຕິບັດ ງານທີ່ມີຂຶ້ນໃກ້ກັບເມືອງ Marja ຊຶ່ງເປັນເຂດທີ່ເກີດການສູ້ລົບ ກັນຢ່າງດຸເດືອດເມື່ອສອງສາມອາທິດທີ່ຜ່ານມານີ້ ທ່ານ Peter Cook ໂຄສົກຂອງທຳນຽບຫ້າແຈກ່າວຕໍ່ພວກນັກຂ່າວໃນວັນອັງຄານວານ ນີ້ວ່າ ທະຫານອາເມຣິກັນຖືກໂຈມຕີຂະນະທີ່ພວມໃຫ້ການຝຶກແອບ ໃຫ້ຄຳແນະນຳແລະ ໃຫ້ການຊ່ວຍເຫລືອການປະຕິບັດງານ ແກ່ກຳລັງພິເສດຂອງຄູ່ຮ່ວມງານຝ່າຍອັຟການິສ ຖານ ມີການສົ່ງເຮືອບິນເຮຣີຄອບເຕີ້ລຳນຶ່ງໄປຊ່ວຍຍົກຍ້າຍພວກທີ່ໄດ້ຮັບບາດເຈັບອອກມາ ແຕ່ບໍ່ສາມາດບິນຂຶ້ນ ຈາກເມືອງ Marja ເວລາໃບພັດຂອງເຮຣີຄອບເຕີ້ ຕຳໃສ່ກຳແພງ ອີງຕາມຄຳເວົ້າຂອງເຈົ້າໜ້າທີ່ອະວຸໂສດ້ານປ້ອງກັນປະເທດທີ່ຂໍສະຫງວນຊື່ທ່ານນຶ່ງທີ່ ໄດ້ກ່າວຕໍ່ວີໂອເອ ທ່ານກ່າວຕື່ມວ່າ ເຮືອບິນເຮຣີຄອບເຕີ້ລຳນັ້ນ ຍັງຢູ່ທີ່ເມືອງ Marja ເພື່ອຈະຂົນເອົາພວກທີ່ໄດ້ຮັບບາດເຈັບອອກໄປ ເຈົ້າໜ້າທີ່ອີກທ່ານນຶ່ງ ພັນເອກ Michael Lawhorn ແຫ່ງກອງທັບສະຫະລັດກ່າວຕໍ່ວີ ໂອເອວ່າ ເຮືອບິນເຮຣີຄອບເຕີ້ລຳນີ້ບໍ່ໄດ້ຖືກຍິງຕົກ ການຍິງປືນຄົກໂຈມຕີຢ່າງໜັກໜ່ວງເປັນອຸບປະສັກຂັດຂວາງບໍ່ໃຫ້ເຮືອບິນເຮຣີຄອບເຕີ້ ໂຮງໝໍລົງຈອດ ອີງຕາມເຈົ້າໜ້າທີ່ອະວຸໂສດ້ານປ້ອງກັນປະເທດ ເມືອງ Marja ແມ່ນນຶ່ງໃນຫລາຍໆເຂດ ຂອງແຂວງ Helmand ໄດ້ຕົກຢູ່ພາຍໃຕ້ການ ຄວບຄຸມຂອງພວກຕາລີບານ ພວກກະບົດຕາລີບານໄດ້ທຳການກົດດັນ ຕໍ່ແຂວງ Hel- mand ທີ່ຕັ້ງຢູ່ໃນເຂດປູກຝິ່ນທາງພາກໃຕ້ຂອງອັຟການິສຖານມາໄດ້ຫຼາຍເດືອນແລ້ວ